钦定古今图书集成/明伦汇编/交谊典/第015卷 > 《怀西湖晁美叔同年》苏轼
## 钦定古今图书集成/明伦汇编/交谊典/第015卷 > 《怀西湖晁美叔同年》苏轼

“西湖天下景，游者无愚贤。深浅随所得，谁能识其全。
嗟我本狂直，早为世所捐。独专山水乐，付与宁非天。
三百六十寺，幽寻遂穷年。所至得其妙，心知口难传。
至今清夜梦，耳目馀芳鲜。君持使者节，风采烁云烟。
清流与碧𪩘，安肯为君妍。胡不屏骑从，暂借僧榻眠。
读我壁间诗，清流洗烦煎。策杖无道路，直造意所便。”
应逢古渔父，苇间自夤缘。问道若有得，买鱼勿论钱。